Իսկ սա արդեն խոսում է ազատ խոսքի և մարդու իրավունքների նկատմամբ ռեկտորի ունեցած պատկերացումների մասին: Ի դժբախտություն կազմողների` փաստենք, որ պայքարի հետագա ծավալումն անկասելի է, այն այլևս կրում է համընդգրկուն բնույթ: Բուհում տարածվում են կեղծ լուրեր, թե առկա վիճակը շատ արագ կլուծվի, խնդիրը միայն Խորիկյանի ու Համբարյանի մեջ է, բողոքող ուսնողները և բուհի դասախոսները մոլորյալներ են, որոնց ծառայեցնում են նեղ անձնական շահերին: Մեր խորին համոզմամբ` խնդիրը համընդհանուր է: Բուհի հետ առնչություն ունեցող յուրաքանչյուր մարդ գիտի բուհում եղած խիստ մտահոգիչ բարոյահոգեբանական մթնոլորտի մասին: Դասախոսների հեռացմամբ խնդիրը չի լուծվելու: Սկսվելու է բուհի «անցանկալի տարրերից» մաքրման գործընթաց: Կլինի համատարած բարոյահոգեբանական անկում: Մարզում արմատապես կփոխվի վերաբերմունքը բարձրագույն կրթության նկատմամբ: Իր այս գործելաոճով ռեկտոր Սահակ Մինասյանը մեր համալսարանը տանում է կործանման»,-նշում է ուսխորհրդի նախագահը: